Aholini ijtimoiy himoya qilish tizimini yanada takomillashtirish chora-tadbirlari toʻgʻrisida
(resolution, 2026-02-02)

Oʻzbekiston Respublikasi Prezidentining “Kam taʼminlangan oilalarga moddiy yordam koʻrsatish hamda kambagʻallik bilan kurashish koʻlamini yanada kengaytirish chora-tadbirlari toʻgʻrisida” 2021-yil 11-avgustdagi PF-6277-son Farmoni ijrosini taʼminlash, shuningdek aholini ijtimoiy himoya qilish tizimini yanada takomillashtirish maqsadida Vazirlar Mahkamasi qaror qiladi. 11. Belgilansinki, pensiya va nafaqa oluvchi fuqarolarga ularning mobil aloqa vositalariga bepul qisqa SMS xabarlar yuborish orqali quyidagi interaktiv xizmatlar koʻrsatiladi: Oʻzbekiston Respublikasi Prezidentining farmonlari va qarorlariga muvofiq pensiya va nafaqalar oshirilganligi toʻgʻrisida maʼlumot yuborish; pensiya va nafaqa oluvchiga uning pensiya yoki nafaqasi bank kartasi orqali oʻtkazilganligi toʻgʻrisida xabardor qilish; fuqarolarga pensiya, nafaqa va boshqa toʻlovlar taʼminoti toʻgʻrisida maʼlumot yuborish; pensiya va nafaqalar miqdori, toʻlash shakli va tayinlash muddatlari toʻgʻrisida ularning shaxsiy soʻrovlariga koʻra maʼlum qisqa raqamlarga maʼlumot berish. 2. Oʻzbekiston Respublikasi Iqtisodiyot va moliya vazirligi huzuridagi Kadastr agentligi 2022-yil martga qadar jismoniy shaxslarning dala tomorqa yer maydonlari roʻyxati shakllantirilishini va ushbu maʼlumotlarning “Ijtimoiy himoya yagona reyestri” axborot tizimiga taqdim etib borilishini taʼminlasin. 3. Oʻzbekiston Respublikasi Adliya vazirligi Oliy sud va Iqtisodiyot va moliya vazirligi bilan birgalikda 2022-yil 1-apreldan boshlab FHDYning yagona elektron arxivi axborot tizimiga hamda “Ijtimoiy himoya yagona reyestri” axborot tizimiga sudlar tomonidan chiqarilgan nikohni bekor qilish toʻgʻrisidagi, ota-onalik huquqidan mahrum etilganlik toʻgʻrisidagi qarorlar Oʻzbekiston Respublikasi Oliy sudining axborot tizimidan onlayn rejimda ushbu qarorlar chiqarilgan kunda qabul qilinishini yoʻlga qoʻyish tavsiya etilsin. Bunda, sudning qarorlariga muvofiq bolalarning ota, ona yoki ularning oʻrnini bosuvchi shaxs qaramogʻida qoldirilganligi hamda ota-onalik huquqidan mahrum etilgan ota-onalar va bolalar toʻgʻrisidagi maʼlumotlar boʻyicha oʻzaro elektron axborot almashinuvi taʼminlansin. 4. Oʻzbekiston Respublikasi Iqtisodiyot va moliya vazirligi hamda Kambagʻallikni qisqartirish va bandlik vazirligining kam taʼminlangan oilalar ijtimoiy himoyasini yanada kuchaytirish maqsadida “Ijtimoiy himoya yagona reyestri” axborot tizimi orqali 2021-yil 1-sentabrga qadar tayinlangan 14 yoshgacha bolalari boʻlgan oilalarga nafaqa, bola ikki yoshga toʻlguniga qadar uni parvarish qilish nafaqasi va kam taʼminlangan oilalarga moddiy yordamni avtomatik tarzda, kam taʼminlangan oilalarga moddiy yordam koʻrsatishning yangi tartibiga asosan nafaqa miqdori oshishi nazarda tutilgan fuqarolardan qoʻshimcha ariza va hujjatlar talab etmagan holda, kam taʼminlangan oilalarga bolalar nafaqasiga oʻtkazish toʻgʻrisidagi takliflari maʼqullansin. Bunda, 14 yoshgacha bolalari boʻlgan oilalarga nafaqa, bola ikki yoshga toʻlguniga qadar uni parvarish qilish nafaqasi hamda kam taʼminlangan oilalarga moddiy yordam miqdorlari oiladagi 18 yoshgacha boʻlgan bolalar sonini inobatga olgan va amaldagi toʻlov muddatlaridan kelib chiqqan holda qayta hisoblanadi. 6. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va kambagʻallikni qisqartirish masalalari boʻyicha oʻrinbosari — iqtisodiy taraqqiyot va kambagʻallikni qisqartirish vaziri J.A. Qoʻchqorov hamda moliya vaziri T.A. Ishmetov zimmasiga yuklansin.